Der karge riche vert von hus
Der karge riche vert von hus·
in purpur vnd in býsse·
des wenet er dc er niht misse·
glanzer werdekeit·
dvr sin liehteberndes kleit·
son hilfet wat fúr laster niht·
er buwet als ein fledermvs·
der schanden vinsternisse·
dú nahtes flúget vil gewisse·
da man hat geleit·
ein fv̂len ronen breit·
den si fúr liehten glanz ersiht·
so nimt dv́ tvmbe·
krumbe· trúwe fúr waren schin·
ir geliche mac wol sin·
der karge tvgende blôsse·
der wenet dc ich im genosse·
lop schone vnd fin·
nein er hat alsam ein swin·
zetruͤber schanden pfůlle pfliht·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse